ბუკარამანგა
ბუკარამანგა (ესპ. Bucaramanga) — ქალაქი ჩრდილო-აღმოსავლეთ კოლუმბიაში, აღმოსავლეთ კორდილიერებში. სანტანდერის დეპარტამენტის ადმინისტრაციული ცენტრი. 2005 წლის მონაცემებით, მოსახლეობა 516 512 ადამიანს შეადგენდა. რკინიგზით უკავშირდება მდინარე მაგდალენას ხეობას. ბუკარამანგა ყავისა და თამბაქოს მწარმოებელი რაიონის ცენტრია. განვითარებულია კვებისა და ცემენტის მრეწველობა. ბუკარამანგა დაარსდა XVII საუკუნის I ნახევარში.